
Tisztelt Képviselő-testület!

A Vakok és Gyengénlátók Tolna Vármegyei Egyesülete támogatás nyújtása érdekében megkereséssel fordult Bátaszék Város Önkormányzatához.

A támogatást a „Szeretet Lángja” közvélemény-formáló kulturális program-sorozat Szekszárdi Szüreti Napok társrendezvényeként történő megrendezésére kívánják fordítani. A rendezvény időpontja 2026. szeptember 17. (csütörtök) délután 14:00 órától 16:00 óráig. A rendezvény helyszíne Szekszárd, Béla király téri szabadtéri színpad. A rendezvény célja a megértés, elfogadás, befogadás erősítésével közelebb hozni egymáshoz az épek többségi társadalmát és a fogyatékossággal, segítséggel élőket. A rendezvény immár 16. éve kerül megszervezésre az Egyesület által, amely igen nagy média-érdeklődésre is szert tesz.

Az Egyesület látja el a Tolna vármegyében élő közel 2000 fő látássérült ember érdekvédelmét és érdekképviseletét, 2007-ben elnyerték az „ÉV Tolna Megyei Civil Szervezete 2006” címet is.

Az Egyesület pénzbeli támogatást kér az esélyegyenlőséget elősegítő rendezvény a Szeretet Lángja 2026 költségeinek (összköltsége 1.450.000 Ft) fedezése céljából, valamint az Egyesület működési feltételeinek biztosításához (havi kiadás munkabérek nélkül átlagosan 850.000 Ft).

Fenitek alapján, javasoljuk Bátaszék Város Önkormányzata által a Vakok és Gyengénlátók Tolna Vármegyei Egyesülete részére, a „Szeretet Lángja” rendezvény lebonyolításához 50.000 Ft összegű, vissza nem térítendő támogatás nyújtását. 

A fentiekre figyelemmel az alábbi határozati javaslat elfogadását javasoljuk: 


H a t á r o z a t i    j a v a s l a t :

Vakok és Gyengénlátók Tolna Vármegyei Egyesülete részére támogatás nyújtására 

Bátaszék Város Önkormányzata Képviselő-testülete
a.) a „Szeretet Lángja” rendezvény lebonyolításának költségeihez történő hozzájárulás céljából 50.000 Ft vissza nem térítendő támogatást biztosít a Vakok és Gyengénlátók Tolna Vármegyei Egyesülete részére az önkormányzat 2026. évi költségvetésének általános tartalék kerete terhére;
b.) felhatalmazza az alpolgármestert a támogatási szerződés aláírására.

Határidő: 2026. szeptember 17.
Felelős: Dr. Somosi Szabolcs József alpolgármester 
  (támogatási szerződés aláírásáért)

